Στις 20 Μαρτίου 2016 διεξήχθησαν πρόωρες **Βουλευτικές εκλογές** **στο Καζακστάν**. Η ημερομηνία ορίστηκε από τον Πρόεδρο Νουρσουλτάν Ναζαρμπάγεφ στις 20 Ιανουαρίου 2016, όταν διέλυσε τη Συνέλευση (Μαζιλίς). Κανονικά, η θητεία των μελών της έληγε το φθινόπωρο του ίδιου έτους, αλλά οι ίδιοι ζήτησαν διάλυση στις 13 Ιανουαρίου, με το αιτιολογικό της οικονομικής κρίσης εξαιτίας των χαμηλών τιμών στο πετρέλαιο.

Ιστορικό
--------

Στις 13 Ιανουαρίου 2016, τα μέλη του Μαζιλίς ψήφισαν να ζητήσουν από τον Πρόεδρο Ναζαρμπάγεφ να διαλύσει τη Συνέλευση. Η απόφαση λήφθηκε ομώνυμα όταν ο Πρόεδρος προειδοποίησε για μία «αληθινή κρίση» που αντιμετωπίζει το Κεντρασιατικό έθνος από την ύφεση στις τιμές του πετρελαίου. Μία εβδομάδα αργότερα, ο Ναζαρμπάγεφ προκήρυξε ως ημερομηνία εκλογών τις 20 Μαρτίου, που θα διεξάγονταν ταυτόχρονα με τις εκλογές για τα μασλιχάτς (τοπικά συμβούλια).

Εκλογικό σύστημα
----------------

Από τα 107 μέλη του Μαζιλίς, τα 98 εκλέχτηκαν με άμεσες εκλογές, από μία ενιαία εκλογική περιφέρεια που καλύπτει όλην την επικράτεια, για πενταετή θητεία. Το εκλογικό σύστημα ήταν αναλογική εκπροσώπησης με εκλογικό όριο 7% και η κατανομή των εδρών έγινε με την μέθοδο των μέγιστων υπολοίπων. Αν δύο κόμματα ισοφάριζαν, τότε η έδρα θα δινόταν στο κόμμα που έθεσε υποψηφιότητα πρώτο. Αν μόνο ένα κόμμα έφτανε το εκλογικό όριο του 7%, τότε το δεύτερο κόμμα ως προς τον αριθμό ψήφων θα λάμβανε δύο έδρες (και θα έμπαινε στο Μαζιλίς παρόλο που δεν έφτασε το εκλογικό όριο). Η προσέλευση στην ψηφοφορία δεν ήταν υποχρεωτική. Δικαίωμα ψήφου είχαν όλοι οι πολίτες του Καζακστάν, ηλικίας άνω των 18 ετών, εκτός εάν βρίσκονται στη φυλακή ή έχουν αποστερηθεί το δικαίωμα με απόφαση δικαστηρίου.

Τα υπόλοιπα 9 μέλη εκλέχτηκαν έμμεσα από την Συνέλευση του Λαού του Καζακστάν.

Διεξαγωγή
---------

Το ψηφοδέλτιο των εκλογών.
Σε κοινή ανακοίνωση των εκλογικών παρατηρητών από τον ΟΑΣΕ, το Συμβούλιο της Ευρώπης και άλλους οργανισμούς, αναφέρθηκε ότι οι εκλογές οργανώθηκαν με αποτελεσματικό τρόπο. Ωστόσο, η συντονίστρια του ΟΑΣΕ Μαριέτα Τιντέι, αναφέρθηκε στο σαφές πλεονέκτημα του κυβερνώντος κόμματος έναντι των άλλων σε αυτές τις εκλογές, τονίζοντας ότι αν και "τα κόμματα ήταν γενικά σε θέση να διεξαγάγουν μια ελεύθερη προεκλογική εκστρατεία, η αυθεντική πολιτική επιλογή παραμένει ανεπαρκής".

Αποτελέσματα
------------

|  |
| --- |
| Κόμμα | Ψήφοι | % | Έδρες | +/– |
|  | Νουρ Οτάν | 6,183,757 | 82.20 | 84 | +1 |
|  | Δημοκρατικό Κόμμα Ακ Ζολ | 540,406 | 7.18 | 7 | –1 |
|  | Κομμουνιστικό Λαϊκό Κόμμα του Καζακστάν | 537,123 | 7.14 | 7 | 0 |
|  | Καζακικό Σοσιαλδημοκρατικό Κόμμα «Άουιλ» | 151,285 | 2.01 | 0 | 0 |
|  | Πανεθνικό Σοσιαλδημοκρατικό Κόμμα | 88,813 | 1.18 | 0 | 0 |
|  | Μπιρλίκ | 21,484 | 0.29 | 0 | Νέο |
| Άκυρα/λευκά ψηφοδέλτια | 43,282 | – | – | – |
| **Σύνολο** | **7.566.150** | **100** | **98** | **0** |
| Εγγεγραμμένοι ψηφοφόροι/προσέλευση | 9.810.852 | 77,12 | – | – |
| Πηγή: CEC Αρχειοθετήθηκε 2016-04-09 στο Wayback Machine. CEC |

Οι 9 διορισθέντες βουλευτές ήταν οι: Sauytbek Abdrahmov, Vladimir Bozhko, Natalya Zhumadildayeva, Roman Kim, Narine Mikaelyan, Ahmet Muradov, Shaimardan Nurumov, Yury Tymochenko και Shakir Khakhazov.


| Αριθμός ψήφων |
| --- |
|  |  |  |  |  |
| Νουρ Οτάν |    | 82.20% |
| Ακ Ζολ |    | 7.18% |
| ΚΛΚΚ |    | 7.14% |
| Άουιλ |    | 2.01% |
| ΠΣΔΚ |    | 1.18% |
| Μπιρλίκ |    | 0.20% |



| Έδρες |
| --- |
|  |  |  |  |  |
| Νουρ Οτάν |    | 85.71% |
| Ακ Ζολ |    | 7.14% |
| ΚΛΚΚ |    | 7.14% |

Παραπομπές
----------

1. ↑  «Nazarbaev Dissolves Kazakh Parliament, Sets Date For Early Elections». Radio Free Europe/Radio Liberty. 20-1-2016.. Ανακτήθηκε στις 21-1-2016.
2. ↑  «Kazakhs Vote for Parliament as Economy Strains in Oil Slump». *www.bloomberg.com*. Ανακτήθηκε στις 19 Απριλίου 2020.
3. ↑  «Republic of Kazakhstan – Early Parliamentary Elections, 20 March 2016».
4. ↑  «Section VIII local public administration and self-administration | The General prosecutor's office of the Republic of Kazakhstan». *prokuror.gov.kz*. Αρχειοθετήθηκε από το πρωτότυπο στις 28 Ιουνίου 2020. Ανακτήθηκε στις 19 Απριλίου 2020.
5. 1 2  «IPU PARLINE database: KAZAKHSTAN (Mazhilis), Electoral system». *archive.ipu.org*. Ανακτήθηκε στις 19 Απριλίου 2020.
6. ↑  «Kazakhstan». *New Parline: the IPU’s Open Data Platform (beta)* (στα Αγγλικά). 5 Ιουλίου 2018. Ανακτήθηκε στις 19 Απριλίου 2020. [*νεκρός σύνδεσμος*]
7. ↑  «Kazakhstan elections efficiently organized, some progress, still considerable way to go to meet OSCE election commitments, international observers say». *osce.org*.
8. ↑  Καζακστάν: Νικητής με 82% το κόμμα του Ναζαρμπάγεφ - Ενστάσεις από τον ΟΑΣΕ Αρχειοθετήθηκε 2016-05-11 στο Wayback Machine. imerisia.gr, 21-3-2016.
9. ↑  Об установлении и опубликовании итогов внеочередных выборов депутатов Мажилиса Парламента Республики Казахстан шестого созыва, распределении депутатских мандатов по итогам голосования по партийным спискам Αρχειοθετήθηκε 2016-04-09 στο Wayback Machine. CEC